《次韵静师仁叟山居 其二》
宋代·叶椿

雪磴苔深人到稀，养成疏懒类顽痴。半阴寒绿雨晴日，满地落红春尽时。

天籁入松疑鼓瑟，怨禽啼月认吹篪。新篁绕舍绿阴合，静对清流好赋诗。

作者简介：叶椿，字大年（《昆山杂咏》卷中）。徽宗重和元年（一一一八），因不容于公议，由尚书郎官放罢（《宋会要辑稿》职官六九之一）。今录诗三首。